**The Boring Company** on Elon Muskin vuoden 2016 lopulla perustama SpaceX:n tytäryhtiö, joka omistaa porauskalustoa ja jonka tarkoituksena on porata maanalaisia tunneleita. Musk on kertonut perustamisen syyksi Los Angelesin suurkaupungin ruuhkat ja tunneleiden olevan ratkaisu liikenneruuhkiin. Muskin mukaan maan alle voidaan porata tunneleita päällekkäin, ja tämän riittävän vaikka kuinka suuren kaupungin liikennetarpeisiin. Yritys aloitti koetunnelin poraamisen SpaceX:n tontilla Hawthornessa, Kaliforniassa. Tontti soveltui koetunnelin poraukseen koska tontilla ei tarvittu rakennuslupaa. Koetunneli oli 10 metriä leveä, 15 metriä pitkä ja 5 metriä syvä.

Yritys pyrkii nostamaan kaivuunopeutta ja pudottamaan tunnelien kaivamisen kustannuksia. Elon Muskin mukaan Yhdysvalloissa ei käytetä tunnelien tekemiseen lainkaan T&K-panoksia. Yritys aikoo tehdä 8,5 metriä leveiden tunneleiden sijaan 4,25 metriä leveitä tunneleita. Tämä pudottaa tunnelin poraamisen kustannuksen kolmasosaan tai neljäsosaan. Yritys myös aikoo kasvattaa kaluston tehon kolminkertaiseksi ja asentaa kalustoon sen tarvitseman jäähdytysjärjestelmän. Yritys aikoo myös tehdä kalustosta autonomiseen toimintaan kykenevää, jolloin kalusto ei tarvitse ihmistyövoimaa. Kalusto käyttää puolet ajasta poraamiseen ja puolet ajasta tukirakenteiden asentamiseen. Yritys pyrkii tekemään poraamisesta jatkuvaa ja tukirakenteiden asentamisen tapahtuvan poraamisen kanssa samanaikaisesti. Tarkoituksena on pudottaa tunneleiden tekemisen kustannus alle kymmenesosaan.

Los Angelesin kaupungilta saatu lupa antaa yrityksen jatkaa koetunnelin porausta Los Angelesin kansainväliselle lentoasemalle asti. Musk haluaisi jatkaa tunnelia lentoasemalta pohjoiseen päin Sherman Oaksiin. Yritys haluaisi kaivaa myös tunnelin Los Angelesin kaupungista länteen päin Culver Cityyn. Culver Cityn viranomaiset osoittivat huolensa siitä että yksityinen tunneli kilpailee kaupungin joukkoliikenteen kanssa. Yritys haluaisi kaivaa tunnelin New Yorkin kaupungin ja Washington D.C:n välille. Tunnelissa kulkisi hyperloop.

Yrityksen on spekuloitu kehittävän tunnelien porausteknologiaa osin maanalaisten rakenteiden rakentamiseksi Marsiin.

Yritys suunnitteli varainkeruutarkoituksessa myös liekinheittimen ja myi niitä 20 000 kappaletta.

Kesäkuussa 2018 Chicagon kaupunki solmi sopimuksen tunnelin kaivamisesta kaupunkikeskustan ja O’Haren kansainvälisen lentoaseman välille. Lokakuussa 2020 uutisoitiin että tunnelia ei ryhdytty kaivamaan Chicagoon.

Lähteet
-------

1. ↑
2. ↑  Bloomberg - Elon Musk Is Really Boring *bloomberg.com*.
3. ↑  Elon Musk's Boring Company has completed the first 'segment' of a tunnel in LA *wired.co.uk*.
4. ↑  FAQ *boringcompany.com*.  Arkistoitu 12.11.2020. Viitattu 24.1.2018.
5. ↑  Elon Musk's 5 keys to breaking through with a tunnel boring machine *newatlas.com*.
6. ↑  Bloomberg - Are you a robot? *bloomberg.com*.
7. ↑  5 reasons why experts are so skeptical of Elon Musk’s solution for LA traffic *la.curbed.com*.
8. ↑  Elon Musk Now Wants to Dig Another Tunnel Under LA *wired.com*.
9. ↑  The Boring Company’s plan to dig a longer tunnel under Los Angeles is up in the air *theverge.com*.
10. ↑  Bloomberg - Are you a robot? *bloomberg.com*.
11. ↑  Elon Musk: Boring Company commits to 600mph Hyperloop and tube network *theguardian.com*.  9 August 2017.
12. ↑  Elon Musk’s tunnel vision: Why his "Boring Company" underground traffic solution is a bad idea *salon.com*.  6 May 2017.
13. ↑  Horowitz, Julia: Elon Musk's Boring Company is now selling flamethrowers  29.1.2018. CNN. Viitattu 8.2.2018. (englanniksi)
14. ↑  Statt, Nick: California politician will seek sale ban on Elon Musk’s Boring Company flamethrower  29.1.2018. The Verge. Viitattu 8.2.2018. (englanniksi)
15. ↑  Puccinelli, Mike: Chicago Taps Elon Musk To Build Express Tunnel From O’Hare To The Loop, *CBS Chicago* 14.6.2018, Viitattu 5.2.2019.
16. ↑

Aiheesta muualla
----------------

* The Boring Companyn kotisivut (englanniksi)